CELEX: C2004/239/25
Language: el
Date: 2004-09-25 00:00:00
Title: Απόφαση του Πρωτοδικείου, της 8ης Ιουλίου 2004, στην υπόθεση T-48/00, Corus UK Ltd κατά Επιτροπής των Ευρωπαϊκών Κοινοτήτων («Ανταγωνισμός — Συμπράξεις — Αγορές των χαλυβδοσωλήνων άνευ ραφής — Διάρκεια της παραβάσεως — Πρόστιμα»)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/12
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 8ης Ιουλίου 2004
   στην υπόθεση T-48/00, Corus UK Ltd κατά Επιτροπής των Ευρωπαϊκών Κοινοτήτων (1)
   
   («Ανταγωνισμός - Συμπράξεις - Αγορές των χαλυβδοσωλήνων άνευ ραφής - Διάρκεια της παραβάσεως - Πρόστιμα»)
   (2004/C 239/25)
   Γλώσσα διαδικασίας: η αγγλική
   Στην υπόθεση T-48/00, Corus UK Ltd, πρώην British Steel plc, με έδρα το Λονδίνο (Ηνωμένο Βασίλειο), εκπροσωπούμενη από τους J. Pheasant και Μ. Readings, solicitors, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: αρχικά Μ. Erhart και B. Doherty και, στη συνέχεια, Μ. Erhart και A. Whelan, επικουρούμενοι από τον N. Khan, barrister), με τόπο επιδόσεων στο Λουξεμβούργο, με αντικείμενο αίτημα ακυρώσεως της αποφάσεως 2003/382/ΕΚ της Επιτροπής, της 8ης Δεκεμβρίου 1999, σχετικά με διαδικασία εφαρμογής του άρθρου 81 της Συνθήκης ΕΚ (Υπόθεση IV/E-1/35.860-B — Χαλυβδοσωλήνες άνευ ραφής) (ΕΕ L 140, 2003, σ. 1), ή, επικουρικώς, αίτημα μειώσεως του προστίμου που επιβλήθηκε στην προσφεύγουσα, το Πρωτοδικείο (δεύτερο τμήμα), συγκείμενο από τους N. J. Forwood, πρόεδρο, J. Pirrung και A. W. H. Meij, δικαστές, γραμματέας: J. Plingers, υπάλληλος διοικήσεως, εξέδωσε στις 8 Ιουλίου 2004 απόφαση με το ακόλουθο διατακτικό:
   
               1.
            
            
               Ακυρώνει το άρθρο 1, παράγραφος 2, της αποφάσεως 2003/382/ΕΚ της Επιτροπής, της 8ης Δεκεμβρίου 1999, σχετικά με διαδικασία εφαρμογής του άρθρου 81 της Συνθήκης ΕΚ (Υπόθεση IV/E-1/35.860-B — Χαλυβδοσωλήνες άνευ ραφής), καθόσον το άρθρο αυτό διαπιστώνει την ύπαρξη της παραβάσεως που προσάπτει στην προσφεύγουσα η διάταξη αυτή για το προ της 1ης Ιανουαρίου 1991 χρονικό διάστημα.
            
         
               2.
            
            
               Καθορίζει σε 11 700 000 ευρώ το ποσό του προστίμου που επιβάλλεται στην προσφεύγουσα με το άρθρο 4 της αποφάσεως 2003/382/ΕΚ.
            
         
               3.
            
            
               Απορρίπτει την προσφυγή κατά τα λοιπά.
            
         
               4.
            
            
               Κάθε διάδικος θα φέρει τα δικαστικά έξοδά του.
            
         
      (1)  ΕΕ C 135 της 13.5.2000.